《次临封八景韵 其六 南寺钟声》
明代·岑一麒

城头挝鼓尚纷纷，僧扣蒲牢到处闻。惊落西山金顶月，摧开白石岭头云。

钵林未发悬河论，玉麈先挥听法勤。早坐禅台尘虑静，何须法外问华勋。

作者简介：岑一麒，字兆祥。封川（今广东封开县）人。明神宗万历十九年（一五九一）贡生。授平远司训。丁忧报阕。补本府司训。秩满，擢电白教谕。明方尚祖修、清胡璿续修康熙《封川县志》卷一八有传。